বিমান বন্দর কাস্টমসের সহকারী পরিচালক নাহিদ নওশাদ মুকুল জানান, রাত ৮টা ১০ মিনিটের সময় দুবাই থেকে আসা এফজেড ৫৮৯ ফ্লাইটে ৪২০টি সোনার বার পাওয়া যায়। বারগুলোর আনুমানিক ওজন ৪৯ কেজি। তিনি জানান, উড়োজাহাজের কয়েকটি সিটের নিচে এই সোনার বারগুলো ছিল। আটক সোনার মূল্য প্রায় ২০ কোটি টাকা। এর আগে, বুধবার চট্টগ্রামের এই বিমানবন্দরে পাঁচ বিমানযাত্রীর কাছ থেকে ১০টি সোনার বার এবং মঙ্গলবার ছয় যাত্রীর কাছ থেকে ১৪টি সোনার বার উদ্ধার করা হয়।